CELEX: 32017R1228
Language: el
Date: 2017-03-20 00:00:00
Title: Κατ' εξουσιοδότηση κανονισμός (ΕΕ) 2017/1228 της Επιτροπής, της 20ής Μαρτίου 2017, σχετικά με τους όρους για την ταξινόμηση, χωρίς δοκιμή, των εξωτερικών και εσωτερικών επιχρισμάτων με βάση οργανικά συνδετικά που καλύπτονται από το εναρμονισμένο πρότυπο EN 15824 και των εξωτερικών και εσωτερικών επιχρισμάτων που καλύπτονται από το εναρμονισμένο πρότυπο EN 998-1 όσον αφορά την αντίδρασή τους στη φωτιά (Κείμενο που παρουσιάζει ενδιαφέρον για τον ΕΟΧ )

8.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 177/4
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2017/1228 ΤΗΣ ΕΠΙΤΡΟΠΉΣ
   της 20ής Μαρτίου 2017
   σχετικά με τους όρους για την ταξινόμηση, χωρίς δοκιμή, των εξωτερικών και εσωτερικών επιχρισμάτων με βάση οργανικά συνδετικά που καλύπτονται από το εναρμονισμένο πρότυπο EN 15824 και των εξωτερικών και εσωτερικών επιχρισμάτων που καλύπτονται από το εναρμονισμένο πρότυπο EN 998-1 όσον αφορά την αντίδρασή τους στη φωτιά
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου, της 9ης Μαρτίου 2011, για τη θέσπιση εναρμονισμένων όρων εμπορίας δομικών προϊόντων και για την κατάργηση της οδηγίας 89/106/ΕΟΚ του Συμβουλίου (1), και ιδίως το άρθρο 27 παράγραφος 5,
   Εκτιμώντας τα ακόλουθα:
   
               (1)
            
            
               Στον κατ' εξουσιοδότηση κανονισμό (ΕΕ) 2016/364 της Επιτροπής (2) εγκρίθηκε σύστημα ταξινόμησης της επίδοσης των δομικών προϊόντων όσον αφορά την αντίδρασή τους στη φωτιά. Τα εξωτερικά και εσωτερικά επιχρίσματα με βάση οργανικά συνδετικά και τα εξωτερικά και εσωτερικά επιχρίσματα είναι μεταξύ των δομικών προϊόντων για τα οποία εφαρμόζεται ο εν λόγω κατ' εξουσιοδότηση κανονισμός.
            
         
               (2)
            
            
               Οι δοκιμές έχουν δείξει ότι τα εξωτερικά και εσωτερικά επιχρίσματα με βάση οργανικά συνδετικά που καλύπτονται από το εναρμονισμένο πρότυπο EN 15824 και τα εξωτερικά και εσωτερικά επιχρίσματα που καλύπτονται από το εναρμονισμένο πρότυπο EN 998-1 έχουν σταθερή και προβλέψιμη επίδοση όσον αφορά την αντίδραση στη φωτιά, υπό την προϋπόθεση ότι πληρούν ορισμένους όρους όσον αφορά την ανώτατη περιεκτικότητα σε οργανικές ύλες του προϊόντος, τη μέγιστη μάζα ανά μονάδα επιφάνειας που εφαρμόζεται στο υπόστρωμα και τις επιδόσεις αντίδρασης του υποστρώματος στη φωτιά.
            
         
               (3)
            
            
               Ως εκ τούτου, θα πρέπει να θεωρηθεί ότι τα εξωτερικά και εσωτερικά επιχρίσματα με βάση οργανικά συνδετικά που καλύπτονται από το εναρμονισμένο πρότυπο EN 15824 και τα εξωτερικά και εσωτερικά επιχρίσματα που καλύπτονται από το εναρμονισμένο πρότυπο EN 998-1 ανταποκρίνονται σε μια ορισμένη κατηγορία επιδόσεων όσον αφορά την αντίδραση στη φωτιά που καθορίζεται στον κατ' εξουσιοδότηση κανονισμό (ΕΕ) 2016/364 σχετικά με τους εν λόγω όρους, χωρίς να απαιτείται περαιτέρω δοκιμή,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εξωτερικά και εσωτερικά επιχρίσματα με βάση οργανικά συνδετικά που καλύπτονται από το εναρμονισμένο πρότυπο EN 15824 και τα εξωτερικά και εσωτερικά επιχρίσματα που καλύπτονται από το εναρμονισμένο πρότυπο EN 998-1 και πληρούν τους όρους που ορίζονται στο παράρτημα θεωρείται ότι ανταποκρίνονται στις κατηγορίες επιδόσεων που αναγράφονται στο παράρτημα χωρίς δοκιμή.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Μαρτίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 88 της 4.4.2011, σ. 5.
   
      (2)  Κατ' εξουσιοδότηση κανονισμός (ΕΕ) 2016/364 της Επιτροπής, της 1ης Ιουλίου 2015, για την ταξινόμηση των δομικών προϊόντων με βάση τις επιδόσεις αντίδρασης στη φωτιά, σύμφωνα με τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου (ΕΕ L 68 της 15.3.2016, σ. 4).
   
      ΠΑΡΑΡΤΗΜΑ
      
                  Προϊόντα (1)
                  
               
               
                  Ανώτατη περιεκτικότητα σε οργανικές ύλες (2)
                  
                  (% σε βάρος)
               
               
                  Μέγιστη μάζα ανά μονάδα επιφάνειας (3)
                  
                  (kg/m2)
               
               
                  Κατηγορία (4)
                  
               
            
                  Εξωτερικά και εσωτερικά επιχρίσματα με βάση οργανικά συνδετικά που καλύπτονται από το εναρμονισμένο πρότυπο EN 15824
               
               
                  ≤ 9,0
               
               
                  ≤ 4,0
               
               
                  B-s2, d0
               
            
                  Εξωτερικά και εσωτερικά επιχρίσματα με βάση οργανικά συνδετικά που καλύπτονται από το εναρμονισμένο πρότυπο EN 15824
                  και
                  Εξωτερικά και εσωτερικά επιχρίσματα που καλύπτονται από το εναρμονισμένο πρότυπο EN 998-1
               
               
                  ≤ 2,5
               
               
                  ≤ 6,0
               
               
                  A2 — s1, d0
               
            
                  ≤ 4,0
               
               
                  ≤ 4,0
               
            
                  ≤ 5,0
               
               
                  ≤ 2,0
               
            
         (1)  Προϊόντα που παραδίδονται σε μορφή πολτού ή σε μορφή σκόνης και που χρησιμοποιούνται για την εξωτερική και εσωτερική επένδυση σε τοίχους, κολόνες, χωρίσματα και οροφές. Η επίδοση των υποστρωμάτων θα είναι τουλάχιστον κατηγορίας A2 — s1, d0 και η πυκνότητα θα πρέπει να είναι τουλάχιστον 525 kg/m3.
      
         (2)  Σε σχέση με την περιεκτικότητα σε στερεό υπόλειμμα (συγκρίσιμο με τα πλήρως αποξηραμένα εξωτερικά και εσωτερικά επιχρίσματα όπως εφαρμόζεται στο υπόστρωμα).
      
         (3)  Σε σχέση με το υγρό προϊόν (έτοιμο προς χρήση).
      
         (4)  Κατηγορία όπως ορίζεται στον πίνακα 1 του παραρτήματος του κατ' εξουσιοδότηση κανονισμού (ΕΕ) 2016/364.